«Достық» балабақшасы

№ 6 мектепалды тобының

оқу-тәрбие жұмысының есебі

2022-2023 оқу жылы

Тәрбиешілер: Шуакпаева О.Ж

Рыспаева.Г.С

Көкшетау қаласы

№6 мектепалды тобында 25-бала болды, жыл соңында 25- бала., Мектепалды тобында өтілетін ұйымдастырылған іс – әрекеттер бойынша барлық жоспар орындалды.

**«Қатынас»** білім беру саласы бойынша ертегілер, шағын әңгімелер, сурет бойынша әңгіме құрату арқылы балалардың тілін дамыту, буындату, дыбыстық талдау жасату арқылы білімдерін жетілдіру біздің алға қойған мақсатымыз орындалды. Балалар барлық әріптерді таниды, буынға бөліп оқи алады. Тақпақтарды, өлеңдерді мәнерлеп айтып, қимылмен көрсете алады. Тобымызда таза қазақша сөйлеп, өз ойын толық жеткізіп, өздерін жақсы көрсетіп жүрген балалар бар. Балалармен жеке жұмыстар жүргізіліп отырды және нәтижесі жақсы дегіміз келеді.

**«Таным»** білім беру саласы бойынша – балалар математика негіздері, құрастыру бойынша білім алды. Балалар 20 – ға дейін санауды, геометриялық пішіндер: үшбұрыш, дөңгелек,cопақша, шаршы, төртбұрыш түрлерін біледі, түстерін ажыратуды және құрылыс материалдарынан әртүрлі заттар құрастырады. Ауызша есептеулер, есеп құрастырып шығару, есептеу дағдыларын дамыту жұмыстары жүргізілді. Математика негіздері бойынша балалардың көбі 20-ға дейін қосу, азайту есептерін жылдам шығара алады.

**«Шығармашылық»** білім беру саласы бойынша балалар мүсіндеу, сурет салу, жапсыру, музыка іс- әрекеттері арқылы өздерінің қабілеттерін дамытады. Сурет сабағында бояумен, түрлі – түсті қарындаштармен, фломастерлермен салуды, ермексаздан әртүрлі заттардың бейнелерін жасайды. Жапсыруда желімді таза, ұқыпты пайдалана білуді үйреттік. Музыка іс- әрекеттері арқылы ән айту, би –билеуді, әуенді тыңдауды үйренді.

**«Әлеумет» білім** беру саласы бойынша балалар қоршаған ортамен танысу іс-әрекеті арқылы үлкендер еңбегін түсініп,бағалай білуге, тірі табиғатпен, өлі табиғатты айыра білуге, оларға қамқор жасау керектігін үйреттік.Бұл салада әдептілікке, ұқыптылыққа, мейірімділікке, адамгершілікке тәрбиелеп, баулыдық.

**«Денсаулық»** білім беру саласы бойынша балалар блабақшаға таңертең келгеннен бастап таңғы жаттығу, таңғы жиын, қимылды ойындардан бастайды. Дене шынықтыру іс-әрекетінде әр түрлі жаттығуларды балалар қызығушылықпен орындайды, әр түрлі іс-қимылды ойындарды қызығушылықпен ойнауға үйренді. Топта қазақтың ұлттық ойындарын көп ойнатамыз. Шынықтыру шараларын уақытында өткізіп отырамыз.

Жыл бойы: балабақшадағы барлық іс-шараларға біздің топтың балалары қатысып өз өнерлерін көрсете білді. Өзіміз үйретіп, өзіміз тәрбиелеген балаларымыздың бойына сіңірген жақсы қасиеттерін көру өте үлкен қуаныш. Балабақшада Шуакпаева Оразгүль Жаңбырбайқызы «Қазақтың ұлттық ойындары» тақырыбында ашық көрсетілім көретті. Балалар ойын іс-әрекетіне қызығушылықпен қатысты. Шуакпаева Оразгүль Жаңбырбайқызы ойын іс-әрекетінде видеоролик, слайд тақырыбына байланысты қолданды. Тосын сыйға Тазша бала келіп, Ханталапай ойынын өткізді. Шуакпаева Оразгүль Жаңбырбайқызы қойған талаптарын балалар толық орындады, тәрбиеші алдына қойған мақсатына жетті. Мен Рыспаева Гүлжан Серікқызы наурыз айында «Құстар біздің - досымыз» тақырыбында ашық көрсетілім өткіздім. Бұл ойын іс-әрекетінде видеролик, слайд құстарға байланысты балаларға көрсеттім. «Жақсы-жаман», «Құстарды құтқарамыз», «Құстарға сипаттама жаса» деген ойындар өткіздім.Құстарға байланысты- тақпақтар, тыйм сөзер, мақал-мәтелдер айтылды. Балаларды үш топқа бөліп, 1-ші топ ермексаздан құстарға ұя жасады, 2-ші топ алақанның суретін қиып, құстың тұмсығын, көзін қиып, салфеткадан қанат жасап, құсты жапсырды.3-ші топ майшамды пайдаланып, бояумен құсты бояды.Мен алдыма қойған мақсатыма жеттім, балалар құстар туралы көп біледі.Сонымен қатар топта мерекелік ертеңгіліктер де атаусыз қалмады. «Алтын күз», ҚР-ның тәуелсіздігіне арналған «Тәуелсіз елдің ұланымын!», «Қош келдің Жаңа жыл!», «Ана – аса қымбатты жан», «Қош келдің, Наурыз!», «1-мамыр Достық мерекесі», «9-мамыр Жеңіс мерекесі» ертеңгіліктері жоспар бойынша толығымен орындалды. Біз ата-аналармен тығыз байланыста жұмыс жүргізіп отырдық, балабақша ішіндегі әр мерекеге байланысты қажетті нәрселерді, киімдерді дайындауға көмектерін тигізді.

**Қорытынды:**

Мектепке дейінгі оқыту мен тәрбие беру стандартының мазмұны бойынша жоспарланған жұмыстар толығымен орындалып, мектепалды даярлық тобының балалары тиісті білімді меңгеріп шықты. Ата-аналарға жазғы демалыс айларында балалармен қызықты әңгімелерді, ертегілерді, жұмбақ-жаңылтпаштар, мақал-мәтелдерді қайталап, есептер шығарып отыру керектігі ескертілді.